hotchpotch/miracl-hf-unified huggingface dataset:
অ্যালেন গিন্সবার্গ
আরউইন অ্যালেন গিন্সবার্গ (; জুন ৩, ১৯২৬ – এপ্রিল ৫, ১৯৯৭) ছিলেন মার্কিন কবি, লেখক, গীতিকার যিনি ১৯৫০-এর দশকের বিট প্রজন্ম এবং বিপরীত সংস্কৃতি আন্দোলনের নেতৃস্থানীয় ব্যক্তি। তিনি সামরিকতন্ত্র, অর্থনৈতিক বস্তুবাদ এবং যৌন নিপীড়ন বিষয়ের জোরালোভাবে বিরোধিতা করেন। শুরুতে গিন্সবার্গ তার "হাউল" (১৯৫৬) মহাকাব্যের জন্য সর্বাধিক পরিচিত হন; যেখানে তিনি মার্কিন যুক্তরাষ্ট্রের পুঁজিবাদের ধ্বংসাত্মক শক্তিকে নিন্দা করেন। এই কবিতাটি লিখেছিলেন তার বিট প্রজন্মের বন্ধুদের বরণ করে নিয়ে এবং বস্তুবাদের ধ্বংসাত্মক শক্তিকে আক্রমণ করে।
গিন্সবার্গ ১৯৭১ সালে বাংলাদেশের স্বাধীনতা যুদ্ধের সময় ভারতীয় সাহিত্যিক সুনীল গঙ্গোপাধ্যায়ের সাথে ভারতে অবস্থিত বাংলাদেশী শরণার্থী শিবিরগুলোতে ঘুরে বেরিয়েছিলেন। এসময় যশোরের অভিজ্ঞতা নিয়ে একটি কবিতা লিখেন যার নাম সেপ্টেম্বর অন যশোর রোড। যুক্তরাষ্ট্রে ফিরে গিয়ে তার বন্ধু বব ডিলান ও অন্যদের সহায়তায় এই কবিতাটিকে তিনি গানে রূপ দিয়েছিলেন। কনসার্টে এই গান গেয়ে তারা বাংলাদেশী শরণার্থীদের সহায়তার জন্য অর্থ সংগ্রহ করেছিলেন।
গিন্সবার্গ একটি ইহুদী পরিবারে জন্মগ্রহন করেন। তিনি নিউ জার্সির প্যাটারসন এলাকায় বেড়ে ওঠেন। ১৯৪৩ সালে তিনি ইস্টসাইড হাই স্কুল থেকে স্নাতক ডিগ্রি লাভ করেন। পরবতীর্তে মন্টক্লেয়ার কলেজে কিছুদিন অধ্যয়নের পর কলম্বিয়া বিশ্ববিদ্যালয়ে ভর্তি হন। ১৯৪৫ সালে তিনি পড়ালেখার খরচ যোগাবার জন্য একটি চাকুরীতে যোগদান করেন। তিনি সেসময় কলম্বিয়া থেকে প্রকাশিত জেস্টার হিউমার ম্যাগাজিনে কিছুদিন কাজ করেন এবং ফিলোলেক্সান সোসাইটির সভাপতি নির্বাচিত হন।
তাঁর বিভন্ন কর্মকাণ্ডের মধ্যে সমকামিতা বিষয়ক কর্মকাণ্ডগুলো ছিলো সবচেয়ে প্রভাবশালী ও বিতর্কিত। তিনি সমকামীদের অধিকার ও স্বাধীনতা রক্ষায় আন্দোলন করেছিলেন। ১৯৪৩ সালে তিনি নিজেকে "সমকামীতার পর্বত" রূপে নিজেকে আবিস্কার করেন। এই ইচ্ছাটি তিনি খোলামেলাভাবে তাঁর কথাবার্তা ও কবিতায় প্রকাশ করেন। সমকামী বিয়ের ব্যাপারে নিদর্শন রাখতে তিনি তাঁর বন্ধু ও কবি পিটার অরলোভস্কিকে বিয়ে করেন। পরবর্তীতে সমকামী লেখকরা সমকামিতা বিষয়ক তাঁর খোলামেলা কথাবার্তার সৎসাহস প্রত্যক্ষ করেছেন, যা আগে দেখা যেতো শুধু কবরের ফলকেই।
অ্যালেন গিন্সবার্গ ভারতবর্ষে থাকাকালীন সর্বাধিক সময় কাটিয়েছিলেন কলকাতায়, ১৯৬২-১৯৬৩ সালে এবং তিকি পশ্চিমবাংলার কবিদের ঘনিষ্ঠ হয়ে উঠেছিলেন । তাঁর সঙ্গে হাংরি আন্দোলন এর কবি শক্তি চট্টোপাধ্যায় ও মলয় রায়চৌধুরীর হৃদ্যতা গড়ে ওঠে এবং তিনি আমেরিকায় ফিরে গিয়ে হাংরি আন্দোলনএর কবিদের রচনা সেখানকার প্রখ্যাত পত্রিকাগুলিতে প্রকাশের ব্যবস্থা করেছিলেন । অ্যালেন গিন্সবার্গের বিখ্যাত কবিতা 'হাউল' এবং 'ক্যাডিশ' বাংলায় অনুবাদ করেছেন মলয় রায় চৌধুরী ।
সেপ্টেম্বর অন যশোর রোড
সেপ্টেম্বর অন যশোর রোড (ইংরেজি ভাষায়: September on Jessore Road) বিখ্যাত মার্কিন কবি অ্যালেন গিন্সবার্গ রচিত একটি কবিতা যা থেকে পরে গান করা হয়েছিল। কবিতার কয়েকটি লাইন এরকম:
অ্যালেন গিন্সবার্গ ১৯৭১ সালে বাংলাদেশের স্বাধীনতা যুদ্ধের শেষ দিকে ভারতের কলকাতায় এসেছিলেন। কলকাতার বেশ কয়েকজন সাহিত্যিকের সাথে তার বন্ধুত্ব ছিল যার মধ্যে একজন সুনীল গঙ্গোপাধ্যায়। তিনি সুনীলের বাড়িতেই উঠেছিলেন। তখন বাংলাদেশ থেকে অনেক শরণার্থী পশ্চিমবঙ্গ ও সীমান্তবর্তী অন্যান্য শহরে আশ্রয় নিয়েছিল। ব্রিটিশ রাজের সময় পূর্ব বাংলা ও পশ্চিমবঙ্গের সংযোগকারী সড়ক হিসেবে কাজ করতো "যশোর রোড"। অনেক বৃষ্টি হওয়ায় তখন যশোর রোড পানিতে ডুবে গিয়েছিল। সড়ক পথে না পেরে গিন্সবার্গ অবশেষে নৌকায় করে বনগাঁ পেরিয়ে বাংলাদেশের যশোর সীমান্তে পৌঁছেন। তার সাথে সুনীলও ছিলেন। তারা যশোর সীমান্ত ও এর আশপাশের শিবিরগুলোতে বসবাসকারী শরণার্থীদের দুর্দশা প্রত্যক্ষ করেন।
এই অভিজ্ঞতা থেকেই গিন্সবার্গ এই কবিতাটি লিখেছিলেন। এই দীর্ঘ কবিতার সাথে সুর দিয়ে এটিকে গানে রূপ দিয়েছিলেন তিনি। আমেরিকায় ফিরে গিয়ে তার বন্ধু বব ডিলান ও অন্যান্য বিখ্যাত গায়কদের সহায়তায় এই গান গেয়ে কনসার্ট করেছিলেন। এভাবেই বাংলাদেশী শরণার্থীদের জন্য অর্থ সংগ্রহ করেন গিন্সবার্গ।
এইচটিএমএল
হাইপার টেক্সট মার্কআপ ল্যাঙ্গুয়েজ (অথবা এইচটিএমএল, ইংরেজি: Hyper Text Markup Language) হলো একটি মার্ক আপ ল্যাঙ্গুয়েজ। এইচটিএমএল এর মার্ক আপ ট্যাগ সমূহ ব্যবহার করে ওয়েবপেজ এর বেসিক কাঠামো তৈরি করা হয়।
প্রকৃত অর্থে এটি কোনো প্রোগ্রামিং ল্যাংগুয়েজ নয় বরং একটি মার্কআপ ল্যাংগুয়েজ যা একসারি মার্কআপ ট্যাগ এর সমন্বয় গঠিত ।
ইন্টারনেটে, তথা ওয়েবসাইটে ওয়েবপেজ তৈরিতে এইচ টি এম এল সবচেয়ে বেশি ব্যবহৃত হয়। এই ফাইলের এক্সটেনশন .html অথবা .htm উভয়ই হতে পারে। এতে বিভিন্ন এইচটিএমএল ট্যাগ ব্যবহার করে বিভিন্ন ফর্ম্যাটিং, অবজেক্ট ও লিংক প্রকাশ করা করা হয়।
HTML এর সর্বশেষ ভার্সন হলো HTML5 যার উন্নয়ন কাজ এখন সম্পূর্ণ এবং নতুন আদর্শমান । HTML5 এ ওয়েবসাইটে অডিও,ভিডিও যোগ করার জন্য নতুন আদর্শ(স্ট্যান্ডার্ড) যোগ করা হয়েছে।
1980 সালে ব্রিটিশ কম্পিউটার বিজ্ঞানী টিম বার্নার্স-লি, যিনি সার্ন এ একজন ঠিকাদার ​​ছিলেন, সর্বপ্রথম সার্ন গবেষকদের মাঝে দস্তাবেজ শেয়ার করার জন্য ENQUIRE prototyped নামে একটি ‍System এর প্রস্তাব দেন। 1989 সালে, বার্নার্স-লি একটি ইন্টারনেট ভিত্তিক হাইপারটেক্সট সিস্টেম প্রস্তাবে একটি মেমো লিখেন. 1990 সালে বার্নার্স-লি ব্রাউজার এবং সার্ভারের সফ্টওয়্যারে এইচটিএমএল (HTML) এর উল্লেখ করেন ।এ বছরেই, বার্নার্স-লি এবং সার্ন এর তথ্য সিস্টেম ইঞ্জিনিয়ার Robert Cailliau যৌথভাবে সার্নকে এ প্রকল্পের জন্য অর্থায়নে অনুরোধ করেন, কিন্তু প্রকল্পটি আনুষ্ঠানিকভাবে সার্ন দ্বারা গৃহীত হয়নি।
কোড লেখার আগে পরে নির্দিষ্ট কিছু চিহ্নসহ নির্ধারিত কিছু শব্দ ব্যবহার করা হয়। এগুলোকে ট্যাগ বলে। একটি হচ্ছে আরম্ভ ট্যাগ (যেমন ) এবং অপরটি সমাপ্তি ট্যাগ ()।
এইচটিএমএল হেডিং  থেকে  ট্যাগসমূহ দ্বারা লেখা হয়। h1 হচ্ছে সবচেয়ে বড় হেডিং এবং ক্রমান্বয়ে h6 সবচেয়ে ছোট। 
বিভিন্ন ধরণের বড় ছোট হেডিং নিম্নরূপে লেখা হয়।
কোন অনুচ্ছেদ লেখার জন্যে আরম্ভ ট্যাগ হিসেবে  এবং সমাপ্তি ট্যাগ হিসেবে  ব্যবহার করতে হয়। আপনার কাঙ্খিত অনুচ্ছেদটি টি  এবং
মাঝখানে লেখা হয়। 
উদাহরণঃ
এইচটিএমএল এ টেবিল তৈরী করার জন্য নিম্নের কোড ব্যবহার করা হয়।টেবিল তৈরীতে চার ধরনের Tag ব্যবহার করে হয়।
«»উপরের কোডটির আউটপুট হিসেবে নিচের টা আসবে।
এছারা আরো অনেক কোড আছে যেমন
বাইসাইকেল
বাইসাইকেল বা দ্বিচক্রযান হচ্ছে দুই চাকা বিশিষ্ট পায়ে চালানোর জন্য একটি বাহন। একে বাংলায় শুধু 'সাইকেল' বলে অভিহিত করা হয়। এতে সাধারণত কোনো মেশিন থাকে না, তবে আধুনিক কিছু বাইসাইকেলে মেশিন লক্ষ্য করা যায়। 
১৯ শতকে ই্উরোপে সাইকেলের উদ্ভব। সাম্প্রতিক কালে (২০১৪) বাংলাদেশে সাইকেলের জনপ্রিয়তা লক্ষ করার মতো। পরিবেশ বান্ধব এই বাহনটির নানাবিধ উপকারীতার কারনে প্রতি দিনই বেড়ে চলেছে এর ব্যবহার। 
২০০৩ সাল পর্যন্ত সারা বিশ্বে ১০০ কোটিরও বেশি সাইকেল তৈরি করা হয়েছে।
"শব্দটি প্রথম ১৮৪৭ সালে ব্যবহৃত হয় একটি ফরাসি প্রকাশনায়, সম্ভবত দুই চাকার একটি গাড়ির এক অজ্ঞাত পরিচয় বর্ণনা করতে।
কোলা
কোলা () একধরনের বুদবুদায়িত পানীয়, যাতে ক্যারামেল খাদ্যরঙ ও ক্যাফেইন থাকে। জন পেম্বার্টন এটি আবিস্কার করেন। কোলা আধুনিককালে বেশ জনপ্রিয় একটি কোমল পানীয় হিসেবে মর্যাদা পেয়েছে। কয়েকটি জনপ্রিয় কোলা হচ্ছে কোকাকোলা (কোক), পেপসি, আরসি কোলা ইত্যাদি।
বিশ্বব্যাপী প্রচলিত জনপ্রিয় কোলা হচ্ছে কোকা-কোলা ও পেপসি। এছাড়াও কিছু কিছু বিখ্যাত কোলা বিভিন্ন জায়গাতে প্রচলিত আছে, যা স্থানীয় ভাবে অনেক জনপ্রিয়।
ইরাসমাস ডারউইন
ইরাসমাস ডারউইন (১২ই ডিসেম্বর, ১৭৩১ - ১৮ই এপ্রিল, ১৮০২) ছিলেন ইংরেজ চিকিৎসক, প্রাকৃতিক দার্শনিক, চিকিৎসাবিজ্ঞানী, উদ্ভাবক এবং কবি। তিনি অগ্রগামী শিল্পপতি এবং প্রাকৃতিক দার্শনিকদের বিখ্যাত আলোচনা সংঘ লুনার সোসাইটির অন্যতম প্রতিষ্ঠাতা সদস্য। তিনি ডারউইন-ওয়েজউড বংশের একজন। এই বংশের সবচেয়ে কৃতী সন্তান হলেন চার্লস ডারউইন।
জাদু (দ্ব্যর্থতা নিরসন)
জাদু দ্বারা নিচের যে কোনটি বোঝানো যেতে পারে:
জাদু (মায়াবিদ্যা)
জাদু বা মায়াবিদ্যা একটি ধারণাগত পদ্ধতি যার মাধ্যমে মানুষ প্রকৃতির স্বাভাবিক কোন ঘটনা, বস্তু, জীব বা ভৌত কার্যকলাপের অতীন্দ্রিয়, আধা-ভৌতিক বা অতিপ্রাকৃত ব্যাখ্যা প্রতিষ্ঠিত করে। এই পদ্ধতি দ্বারা প্রভাবিত হয়ে মানুষ যেসব আচারানুষ্ঠান পালন করে এবং বিভিন্ন কিছুর ব্যাখ্যা করার জন্য সে যে বিশ্বাস গ্রহণ করে তাকেও জাদু বলা যেতে পারে।
মায়াবিদ্যা (দ্ব্যর্থতা নিরসন)
নিচের যে কোনটিকে বোঝাতে পারে:
রোডরানার (দ্ব্যর্থতা নিরসন)
নিচের যে কোনটি বোঝাতে পারে:
আইবিএম রোডরানার
রোডরানার (ইংরেজি ভাষায়: Roadrunner) মার্কিন যুক্তরাষ্ট্রের নিউ মেক্সিকোর লস অ্যালামস ন্যাশনাল ল্যাবরেটরিতে অবস্থিত একটি সুপারকম্পিউটার। এটি বর্তমানে পৃথিবীর দ্রুততম সুপারকম্পিউটার।
এতিয়েন জফ্রোয়া সাঁ-হিলের
এতিয়েন জফ্রোয়া সাঁ-হিলের () (১৫ই এপ্রিল, ১৭৭২ - ১৯শে জুন, ১৮৪৪) ফরাসি প্রকৃতিবিদ যিনি "ইউনিটি অফ কম্পোজিশন" তথা "গঠনের ঐক্য" নামক তত্ত্বটি প্রতিষ্ঠিত করেছিলেন। তিনি ছিলেন জঁ-বাতিস্ত লামার্কের সহকর্মী ছিলেন এবং লামার্কের বিবর্তনবাদী তত্ত্বের প্রসারে বিশেষ অবদান রেখেছিলেন। জফ্রোয়ার বৈজ্ঞানিক দৃষ্টিভঙ্গিতে খানিকটা স্বজ্ঞালব্ধ জ্ঞানের প্রভাব আছে যার সাথে লরেন্‌ৎস ওকেন এর মত জার্মান অঙ্গসংস্থানবিদদের দৃষ্টিভঙ্গির মিল দেখা যায়। লামার্কের চর্চায় অবশ্য এরকম কোন প্রভাব ছিল না। তিনি অঙ্গ-প্রত্যঙ্গের নকশায় নিহিত গূঢ় ঐক্যের উপর বিশ্বাস করতেন এবং সময়ের সাথে প্রজাতিগুলোর মধ্যে রূপান্তরসাধনের প্রক্রিয়াকে সত্য মনে করতেন। তুলনামূলক অঙ্গব্যবচ্ছেদ-বিদ্যা, জীবাশ্মবিজ্ঞান এবং ভ্রূণতত্ত্বের উপর গবেষণা করে তিনি নিজের দৃষ্টিভঙ্গির পক্ষে প্রমাণ হাজির করেছিলেন।
দুরিয়ান
দুরিয়ান () হলো Malvaceae গোত্রের দুরিয়ো ("Durio") গণভুক্ত একটি গাছের ফল। গোত্রের দিক থেকে এটি জবা, ঢেড়শ, তুলা এসব গাছের সাথে সম্পর্কিত। দক্ষিণ-পূর্ব এশিয়াতে দুরিয়ান প্রচন্ড জনপ্রিয়ে , সেখানে এটিকে ফলের রাজা হিসাবে অভিহিত করা হয়। ফলটির বৈশিষ্ট্য হলো বিশাল আকার, তীব্র গন্ধ, এবং কাঁটাযুক্ত খোসা। ফলটি প্রায় ৩০ সেন্টিমিটার দীর্ঘ এবং ১৫ সেন্টিমিটার ব্যাসের হয়ে থাকে। এর ওজন ১ থেকে ৩ কেজি হয়ে থাকে। এর আকার লম্বাটে থেকে গোলাকার হয়ে থাকে। এর খোসার রঙ সবুজ বা বাদামী হয়। ভিতরের শাঁস প্রজাতি ভেদে হালকা হলুদ থেকে লাল হয়ে থাকে।
বাইরের শক্ত খোসা তীক্ষ্ণ ও খোঁচা খোঁচা কাঁটা দিয়ে আবৃত। ভিতরের ভক্ষনীয় অংশ থেকে বিশেষ ধরণের তীব্র ঝাঁঝালো গন্ধ বের হয়। এই গন্ধকে কারো কারো কাছে সুমিষ্ট, আবার কারো কারো কাছে দুর্গন্ধযুক্ত মনে হয়। ফল আস্ত অবস্থাতেও এই গন্ধ পাওয়া যায়। গন্ধের জন্য অনেক হোটেল এবং যানবাহনে এটির প্রবেশ নিষিদ্ধ।
দুরিয়ান ফলটি পাওয়া যায় ব্রুনেই, মালয়েশিয়া, এবং ইন্দোনেশিয়াতে। পশ্চিমা বিশ্বে এটি প্রায় ৬০০ বছর ধরে পরিচিত। ঊনবিংশ শতকে ব্রিটিশ জীববিজ্ঞানী আলফ্রেড রাসেল ওয়ালেস এটির শাঁসকে অভিহিত করেন "a rich custard highly flavoured with almonds"। শাঁসের অংশটি কাচা ও পাকা দুই ভাবেই খাওয়া হয়। এছাড়া দক্ষিণ পূর্ব এশিয়ার স্থানীয় খাবার দাবারে সুগন্ধ যোগ করার জন্য এটি যোগ করা হয়। ফলটির বিচিকেও রান্না করে খাওয়া হয়। দুরিয়ান নামটি এসেছে মালয় ভাষার শব্দ "দুরি" (কাঁটা) থেকে।
দুরিয়ানের ৩০টি প্রজাতি রয়েছে। এর মধ্যে ৯টির ফল খাওয়ার যোগ্য। "Durio zibethinus" হলো আন্তর্জাতিক বাজারে পাওয়া একমাত্র দুরিয়ান প্রজাতি। অন্য প্রজাতির ফলগুলো দক্ষিণ পূর্ব এশিয়ার স্থানীয় বাজারে বিক্রি হয়।
কমরেড
কমরেড কথার প্রকৃত অর্থ বন্ধু বা সাথী। শব্দটি মূলতঃ ফরাসি (french) camarade হতে উদ্ভূত। শব্দটি এসেছে "camarada" শব্দ থেকে যার অর্থ ” একই কামারার বন্ধু”, ল্যাটিন ভাষায় "camera" অর্থ কামরা বা ঘর। ফরাসি বিপ্লবের সময় (১৭৮৯-১৭৯৯) শব্দটি জনপ্রিয় হয় ওঠে। পরবর্তীকালে কমিউনিজম আন্দোলনে সতীর্থ রাজনৈতিককে সম্মোধন করতে শব্দটি ব্যবহৃত হয়।
মুসলিম লীগ
মুসলিম লীগ দ্বারা বোঝায়:
বেন কিংসলি
স্যার বেন কিংসলি (জন্ম: ৩১শে ডিসেম্বর, ১৯৪৩) হলেন একজন ব্রিটিশ চলচ্চিত্র অভিনেতা। রিচার্ড অ্যাটনবারার ১৯৮২ সালের "গান্ধী চলচ্চিত্রে মহাত্মা গান্ধী চরিত্রে অভিনয় করে তিনি সবচেয়ে বেশি খ্যাতি অর্জন করেছিলেন। এই চরিত্রটি করার জন্য সেরা অভিনেতা হিসেবে একাডেমি পুরস্কার এবং বর্ষসেরা নবীন অভিনেতা হিসেবে গোল্ডেন গ্লোব পুরস্কার লাভ করেছিলেন।
বেন কিংসলির প্রকৃত নাম কৃষ্ণ ভাঁজি। তিনি ভারতীয় বংশোদ্ভূত।
দ্য কালার পার্পল (চলচ্চিত্র)
দ্য কালার পার্পল (ইংরেজি ভাষায়: The Color Purple) ১৯৮৫ সালে মুক্তিপ্রাপ্ত ইংরেজি ভাষার মার্কিন চলচ্চিত্র। পরিচালনা করেছেন স্টিভেন স্পিলবার্গ। এলিস ওয়াকারের পুলিৎজার পুরস্কার বিজয়ী উপন্যাস দ্য কালার পার্পল অবলম্বনে নির্মিত হয়েছে এটি। কেলি নামের একটি নবীন আফ্রিকান-মার্কিন মেয়ের জীবনী ফুটিয়ে তোলার মাধ্যমে এতে বিংশ শতকের একেবারে প্রথম দিকে আফ্রিকান-মার্কিনদের মেয়েদের জীবনের সামগ্রিক অবস্থা ফুটিয়ে তোলা হয়েছে। দারিদ্র্য, বর্ণবাদ এবং লিঙ্গ বৈষম্য এই ছবির মূল প্রতিপাদ্য। দু'জন শক্তিশালী নারী সঙ্গীর সহায়তায় একসময় কেলির চরিত্রেও পরিবর্তন আসে, সে স্বনির্ভর ও শক্তিশালী হয়ে উঠে।
অ্যালিস ওয়াকার
অ্যালিস ম্যালসিনিয়র ওয়াকার (ইংরেজি ভাষায়: Alice Malsenior Walker) (জন্ম: ৯ই ফেব্রুয়ারি, ১৯৪৪) মার্কিন লেখিকা এবং নারীবাদী। তিনি "feminist" এর বদলে "womanist" শব্দটি বেশি পছন্দ করেন। প্রশংসিত উপন্যাস দ্য কালার পার্পল রচনার জন্য ১৯৮৩ সালে পুলিৎজার পুরস্কার পেয়েছিলেন। এই উপন্যাস থেকে পরবর্তীকালে স্টিভেন স্পিলবার্গ চলচ্চিত্র নির্মাণ করেন।
দ্য কালার পার্পল
দ্য কালার পার্পল (ইংরেজি ভাষায়: The Color Purple) এলিস ওয়াকার রচিত একটি নারীবাদী উপন্যাস। লেখক এতে বিংশ শতকের একেবারে শুরুর দিকে আফ্রিকান-মার্কিন নারীদের অবস্থা ফুটিয়ে তুলেছেন। এই উপন্যাসটি ১৯৮৩ সালে প্রকাশিত হয়। ১৯৮৫ সালে স্টিভেন স্পিলবার্গ এ থেকে চলচ্চিত্র নির্মাণ করেন যার নাম দ্য কালার পার্পল। উল্লেখ্য এলিস ওয়াকার এই উপন্যাসের জন্য ১৯৮৩ সালে পুলিৎজার পুরস্কার অর্জন করেছিলেন।
পুলিৎজার পুরস্কার
পুলিৎজার পুরস্কার (ইংরেজিতে: Pulitzer Prize "পুলিট্‌জ়ার্‌ প্রায়্‌জ়্‌") মার্কিন যুক্তরাষ্ট্রে ছাপার সাংবাদিকতা, সাহিত্য এবং সঙ্গীতের সর্বোচ্চ পুরস্কার হিসেবে বহুল সমাদৃত। নিউ ইয়র্ক সিটিতে অবস্থিত কলাম্বিয়া ইউনিভার্সিটি এর প্রশাসকের ভূমিকা পালন করে। এক অর্থে জোসেফ পুলিৎজার ও উইলিয়াম হার্স্ট হলুদ সাংবাদিকতার প্রতিষ্ঠাতাদের মধ্যে অন্যতম। পুলিৎজার নামের এই হাঙ্গেরীয়-মার্কিন সাংবাদিকই পুলিৎজার পুরস্কারের প্রচলন করেছিলেন। ১৯১১ সালে মৃত্যুর সময় পুলিৎজার কলাম্বিয়া ইউনিভার্সিটিতে প্রচুর পরিমাণ অর্থ রেখে গিয়েছিলেন। তাঁর অর্থের কিছু অংশ দিয়ে ১৯১২ সালে এই বিশ্ববিদ্যালয়ের সাংবাদিকতা স্কুল গঠিত হয়েছিল। এই অর্থের মাধ্যমে ১৯১৭ সালের ৪ঠা জুন প্রথম পুলিৎজার পুরস্কারের ঘোষণা দেয়া হয়। বর্তমানে প্রতি বছরের এপ্রিল মাসে পুরস্কারটি ঘোষিত হয়। একটি স্বাধীন বোর্ড বিজয়ী নির্বাচন করে থাকেন। প্রতিবছর ২১টি ক্ষেত্রে এই পুরস্কার প্রদান করা হয়। পাবলিক সার্ভিস বিভাগে বিজয়ী স্বর্ণ পদক লাভ করেন।
সাংবাদিকতা, শিল্পকলা, পত্র ও কল্পকাহিনী বিভাগে পুরস্কার প্রদান করা হয়ে থাকে। মার্কিন যুক্তরাষ্ট্র ভিত্তিক সংবাদপত্র, ম্যাগাজিন ও সংবাদ সংস্থা (সংবাদ ওয়েবসাইট সহ) এ নিয়মিত প্রকাশিত প্রতিবেদন ও আলোকচিত্র সাংবাদিকতা পুরস্কারের যোগ্য। ২০০৭ সালের শুরু থেকে ঘোষণা দেওয়া হয় যে সকল অনলাইন সংবাদও সাংবাদিকতা পুরস্কারের আওতায় নেওয়া হবে, শুধু দুটি আলোকচিত্র পুরস্কার ব্যতীত। ২০১৬ সালের অক্টোবরে ম্যাগাজিনের যোগ্যতা সকল সাংবাদিকতার পুরস্কারের সমতুল্য করা হয়।
ইন্ডিয়ানা জোন্স এ্যান্ড দ্য টেম্পল অব ডুম
ইন্ডিয়ানা জোনস অ্যান্ড দ্য টেম্পল অফ ডুম "স্টিভেন স্পিল্‌বার্গ" পরিচালিত ১৯৮৪ সালের একটি অ্যামেরিকান "অ্যাকশন"-"অ্যাডভেঞ্চার" চলচ্চিত্র। এটি ইন্ডিয়ানা জোনস সিরিজের ২য় চলচ্চিত্র এবং ১৯৮১ সালে মুক্তিপ্রাপ্ত "রেইডার্স অফ দ্য লস্ট আর্ক" সিনেমার "পূর্ববর্তী ঘটনা সম্বলিত চলচ্চিত্র"। এর সূত্র ধরেই ১৯৮৯ সালে "ইন্ডিয়ানা জোনস অ্যান্ড দ্য লাস্ট ক্রুসেড" ও ২০০৮ সালের "ইন্ডিয়ানা জোনস অ্যান্ড দ্য কিংডম অফ দ্য ক্রিস্টাল স্কাল" নির্মিত হয়। "উত্তর ভারতে" পৌঁছানোর পর "ইন্ডিয়ানা জোনস"কে সেখানকার গ্রামবাসী "ঠগি"দের থেকে যারা তাঁদের দেবী "কালী"কে সম্মান প্রদর্শনের লক্ষ্যে বাচ্চাদের গোলাম বানায়, "কালো জাদু" চর্চা করে এবং "নরবলি" দেয় তাঁদের কাছ থেকে একটি রহস্যময় পাথর ও তাঁদের সন্তানদের উদ্ধার করার অনুরোধ জানায়।
নির্বাহী প্রযোজক এবং সহ-লেখক "জর্জ লুকাস" আবারো "নাৎসি"দের খল চরিত্রে না রেখে একটি চলচ্চিত্র বানাতে চেয়েছিলেন। তিনবার প্লট বাতিল হবার পর, লুকাস এমন একটি প্লট বানালেন যেটা চলচ্চিত্রের গল্পের শেষভাগের সাথে সামঞ্জস্যপূর্ণ হয়। "লরেন্স কাসড্যান" যিনি রেইডার্স অফ দ্য লস্ট আর্ক এ লুকাসের সমন্বয়কারী ছিলেন তিনি এ চলচ্চিত্রের সংলাপ লেখার দায়িত্ব নিতে অস্বীকৃতি জানান, এবং "উইলার্ড হুইক" ও "গ্লোরিয়া ক্যাটজ" কে তাঁর বদলি হিসেবে নিয়োগ দেয়া হয়। চলচ্চিত্রের চিত্রনাট্যের সাথে ১৯৩৯ সালের "গুঙ্গা ডিন" চলচ্চিত্রের কিছুটা মিল রয়েছে।
চলচ্চিত্রটি আর্থিকভাবে সফল হয়েছিল, কিন্তু আক্রমণাত্মক কাহিনীর কারণে দর্শকের প্রতিক্রিয়া মিশ্র ছিল। এজন্য পরে এর "PG-13" সংস্করণ বের হয়। যদিও ১৯৮৪ সালের তুলনায় সমালোচকদের থেকে ভালো ইতিবাচক সাড়া লক্ষ্য করা যায়। স্পিলবার্গ সহ চলচ্চিত্রের কিছু কলাকুশলীও চলচ্চিত্রটিকে অতিরিক্ত হানাহানির কারণে কিছুটা নেতিবাচক ভাবে দেখেন। "হিন্দু" ধর্মাবলম্বী ও ভারতের প্রেক্ষাপট যেভাবে তুলে ধরা হয়েছে এ চলচ্চিত্রে, সেটাও বিতর্কের জন্ম দেয়।
ইটি দি এক্সট্রা-টেরেস্ট্রিয়াল
ই.টি. দ্য এক্সট্রা-টেরেস্ট্রিয়াল (ইংরেজি: E.T. The Extra Terrestrial "ঈ টী দ্য এক্সট্রা টেরেস্ট্রিয়াল্‌") ১৯৮২ সালে মার্কিন যুক্তরাষ্ট্র থেকে প্রকাশিত বিজ্ঞান কল্পকাহিনীমূলক চলচ্চিত্র। মেলিসা ম্যাথিসন লিখিত এই চলচ্চিত্রটি পরিচালনা করেছেন স্টিভেন স্পিলবার্গ।
ওবায়েদ উল হক
ওবায়েদ উল হক (জন্মঃ ৩১ অক্টোবর, ১৯১১ - মুত্যুঃ ১৩ অক্টোবর, ২০০৭) একজন প্রখ্যাত বাংলাদেশী সাংবাদিক। তিনি একাধারে একজন লেখক, কবি, ঔপন্যাসিক, চলচ্চিত্র পরিচালক, প্রযোজক, সুরকার, গীতিকার। তিনি দীর্ঘকাল ইংরেজী দৈনিক বাংলাদেশ অবজার্ভার-এর সম্পাদক-এর দায়িত্ব পালন করেছেন। তিনি সাহিত্যে অবদানের জন্য ১৯৬৫ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৮১ সালে একুশে পদকে ভূষিত হন।
ওবায়েদ উল হকের জন্ম ১৯১১ সালে ফেনীর এক সম্ভ্রান্ত মুসলিম পরিবারে। ১৯৩৪ সালে ঢাকা বিশ্ববিদ্যালয় থেকে তিনি দর্শন ও মনোবিজ্ঞানে স্নাতকোত্তর ডিগ্রী লাভ করেন। ১৯৩৬ সালে কলকাতা বিশ্ববিদ্যালয় থেকে আইন কোর্স সম্পন্ন করেন।
ওবায়েদ উল হক ১৯৩৮ সালে তিনি সরকারি কর্মকর্তা হিসেবে চাকরিতে যোগ দেন। এর মধ্যে ১৯৪৩ সালের দুর্ভিক্ষ তাঁর ভাবনাকেপ্রচণ্ড নাড়া দিলো। ১৯৪৬ সালে "দুঃখে যাদের জীবন গড়া" ছবিটি মুক্তি পায় বাংলা, বিহার, আসাম এবং বার্মায় (তৎকালীন film distribution zone)। সবাই তাঁর ছবি দেখে অভিভূত হন। সিনে ম্যাগাজিন রূপমঞ্চের জরিপে সে বছর সেরা ১০টি ছবির একটি নির্বাচিত হলো তাঁর ছবিটি। ছবিটি পরে ঢাকার মানসী সিনেমা হলে প্রদর্শিত হয়। পরবর্তীতে দেশে এসে সাংবাদিক হিসেবে কাজ শুরু করেন ওবায়েদ উল হক। ১৯৫১ সাল থেকে ১৯৭১ সাল পর্যন্ত তিনি পাকিস্তান অবজারভারে লিখলেন শত শত সম্পাদকীয়। ১৯৭২ সালে বাংলাদেশ অবজারভারের সম্পাদক হন তিনি।১৯৮২ সাল পর্যন্ত তিনি এর সম্পাদক ছিলেন। এরপর তিনি সম্পাদক হলেন নতুন প্রকাশিত দৈনিক ডেইলি নিউজের। ১৯৮৭ সাল পর্যন্ত তিনি দৈনিকটির সম্পাদক ছিলেন। এরপর দৈনিক বাংলা এবং বাংলাদেশ টাইমসের বোর্ড অব ট্রাস্টের চেয়ারম্যান নিযুক্ত হলেন।
ওবায়েদ উল হকের প্রথম কবিতা সওগাত পত্রিকায় ছাপা হয় মাত্র ১০ বছর বয়স। এরপর বিভিন্ন ম্যাগাজিন এবং লিটল ম্যাগে নিয়মিত তাঁর কবিতা ছাপা হতে থাকে। পঞ্চাশের দশকে দিগ্বিজয়ে চোরাবাজার নামে তাঁর প্রথম বই প্রকাশিত হয়। তিনটি একাঙ্কিকা নাটক নিয়ে বইটি। এরপর একই ধারাবাহিকতায় প্রকাশিত হয় আরেকটি বই- এই পার্কে। দুটি বইই বেশ জনপ্রিয় হয়। ১৯৫৮ সালে ঢাকা বিশ্ববিদ্যালয়ে এক সাহিত্য সেমিনারে জনপ্রিয় নাট্যকার এবং ঔপন্যাসিক রশীদ করিম বলেন, ওবায়েদ উল হক তাঁর দুটি কাজ- দিগ্বিজয়ে চোরাবাজার এবং এই পার্কে'র জন্যে চিরস্মরণীয় হয়ে থাকবেন। এ পর্যন্ত ১৪টি বই, ছয়টি নাটক, তিনটি উপন্যাস, তিনটি কাব্যগ্রন্থ এবং ইংরেজিতে একটি আত্মজীবনী লিখেছেন। তাঁর লেখা নাটকগুলো হলো- এই পার্কে, দিগ্বিজয়ে চোরাবাজার, সমাচার এই, রুগ্ন পৃথিবী, ব্যতিক্রম এবং যুগসন্ধি। দ্বৈত সঙ্গীত, সংগ্রাম এবং ঢোল-এই তিনটি তাঁর উপন্যাস। তাঁর কাব্যগ্রন্থগুলো হল- দ্বিধার ফসল, ছায়ানগর সংলাপ এবং গরিব হতে চাই। বঙ্গবন্ধু শেখ মুজিবুর রহমানকে নিয়ে তাঁর লেখা জীবনী গ্রন্থের নাম- বঙ্গবন্ধু শেখ মুজিব: অন্যরকম এক নেতা।
বিনোদ বিহারী চৌধুরী
বিনোদ বিহারী চৌধুরী (১০ জানুয়ারি ১৯১১ - ১০ এপ্রিল ২০১৩) বৃটিশ বিরোধী আন্দোলনের একজন বিপ্লবী কর্মী যিনি বিপ্লবী সূর্য সেনের সহকর্মী ছিলেন।
বিনোদ বিহারী চৌধূরী ১৯১১ সালের ১০ জানুয়ারি চট্টগ্রাম জেলার বোয়ালখালি থানায় জন্মগ্রহণ করেন। তাঁর বাবা কামিনী কুমার চৌধুরী ছিলেন পেশায় উকিল এবং মা রামা চৌধুরী ছিলেন গৃহিনী। তাঁর স্ত্রীর নাম বিভা চৌধুরী। ছেলের নাম বিবেকান্দ্র চৌধুরী। চট্টগ্রাম জেলার ফটিকছড়ি থানার রাঙ্গামাটিয়া বোর্ড স্কুলে তাঁর প্রাথমিক শিক্ষা শুরু হয়েছিল৷ সেখান থেকে তিনি ফটিকছড়ির প্রাচীন ও ঐতিহ্যবাহী শ্রেষ্ঠ বিদ্যাপীঠ ফটিকছড়ি করোনেশন আদর্শ উচ্চ বিদ্যালয়,বোয়ালখালির পি.সি. সেন সারোয়ারতলি উচ্চ বিদ্যালয়, চট্টগ্রাম কলেজে পড়াশোনা করেন। ১৯২৯ সালে মাধ্যমিক স্কুল সার্টিফিকেট পরীক্ষায় কৃতিত্বের সাথে উত্তীর্ণ হওয়ার জন্য তাঁকে বৃত্তি প্রদান করা হয়৷ কলকাতা বিশ্ববিদ্যালয়ে মাধ্যমিক ও উচ্চতর শিক্ষা লাভ করেন। ১৯৩৪ এবং ১৯৩৬ সালে ব্রিটিশ রাজের রাজপুতনার ডিউলি ডিটেনশন ক্যাম্পে বন্দী অবস্থায় থাকার সময় তিনি প্রথম শ্রেণীতে আই.এ. এবং বি.এ. পাস করেন।
বিনোদবিহারী চৌধুরী ১৯৩০ সালে কংগ্রেস চট্টগ্রাম জেলা কমিটির সহ-সম্পাদক ছিলেন। এছাড়া ১৯৪০-১৯৪৬ সালে বঙ্গীয় প্রাদেশিক কংগ্রেস নির্বাহী কমিটির সদস্য থাকার পাশাপাশি ১৯৪৬ সালে কংগ্রেস চট্টগ্রাম জেলা কমিটির সাধারণ সম্পাদক ছিলেন। ১৯৪৭ সালে ৩৭ বছর বয়সে পশ্চিম পাকিস্তান কংগ্রেসের সদস্য হন তিনি। ১৯৫৮ সালে আইয়ুব খান সামরিক আইন জারির মাধ্যমে সব রাজনৈতিক দলকে বেআইনি ঘোষণা করলে রাজনীতি থেকে অবসর নেন তিনি ৷ এর মধ্যে তিনি ১৯৩৯ সালে দৈনিক পত্রিকার সহকারী সম্পাদক হিসাবে তাঁর কর্মজীবন শুরু করেন। এরপর ১৯৪০ সালে চট্টগ্রাম কোর্টের একজন আইনজীবি হিসাবে অনুশীলন শুরু করেন। কিন্ত অবশেষে তিনি তাঁর দীর্ঘ কর্মজীবনে শিক্ষকতাকেই পেশা হিসাবে গ্রহণ করেন।
বিপ্লবীদের দলে নাম লেখানোর অল্প দিনের মধ্যেই বিনোদবিহারী চৌধুরী মাস্টারদা সূর্যসেনের প্রিয়ভাজন হয়ে উঠেছিলেন। ১৯৩০ সালের ঐতিহাসিক অস্ত্রাগার লুন্ঠনে বিনোদবিহারী চৌধুরী তাই হতে পেরেছিলেন সূর্যসেনের অন্যতম তরুণ সহযোগী। ১৯৩০ সালের ১৮ এপ্রিল চট্টগ্রামকে তিন দিনের জন্য স্বাধীন করেছিলেন তারা। টেলিগ্রাফ অফিস ধ্বংস করা, অক্সিলারি ফোর্সের সমস্ত অস্ত্রশস্ত্র লুট করেছেন। দামপাড়া পুলিশ লাইনে অস্ত্রের গুদাম ছিল, সেটাও তিনি ও দলের সদস্যরা মিলে লুঠ করেন। এ দলে ছিলেন মাস্টারদা সূর্য সেন সহ ছিলেন হিমাংশু সেন , অনন্ত সিংহ, গণেশ ঘোষ ও আনন্দ গুপ্ত। '৩০সালের এ ঘটনার পর ব্রিটিশবিরোধী আন্দোলন জঙ্গি রূপ ধারণ করে। সে দিনের এসব বিপ্লবীর দুঃসাহসিক কর্মকান্ড ব্যর্থ হয়নি। চট্টগ্রাম সম্পূর্ণরূপে ব্রিটিশ শাসন থেকে মুক্ত ছিল চার দিন। এই কয়েক দিনে ব্রিটিশ সৈন্যরা শক্তি সঞ্চয় করে বিপ্লবী দলের ওপর ঝাঁপিয়ে পড়েছিল। বিপ্লবী মন্ত্রে দীক্ষিত বিনোদবিহারীরাও বীর বিক্রমে পরে জালালাবাদ পাহাড়ে যুদ্ধ চালিয়ে গিয়েছিলেন। জালালাবাদ যুদ্ধ ছিল বিনোদবিহারী চৌধুরীর প্রথম সম্মুখযুদ্ধ। গলায় গুলিবিদ্ধ হয়েও লড়াই থামাননি তাঁর। চোখের সামনে দেখেছিলেন ১২ জন সহকর্মীর মৃত্যু।
সুহাসিনী দাস
সুহাসিনী দাস (জন্ম ১লা ভাদ্র ১৩২২ (বঙ্গাব্ধ) - মৃত্যু মে ২৫, ২০০৯) বাংলাদেশী নারী সংগঠক যিনি বৃটিশ বিরোধী এবং ভারতের স্বাধীনতা অন্দোলনের পূর্ব বাংলায় বিপ্লবী ভূমিকা পালন করেন।
সুহাসিনী দাস সুনামগঞ্জ জেলার জগন্নাথপুর উপজেলার জগন্নাথপুর গ্রামে জন্মগ্রহণ করেন। তার বাবার নাম প্যারীমোহন রায় ও মায়ের নাম শোভা রায়। দুই ভাই ও দুই বোনের মধ্যে তিনি সবার বড়। মাত্র ১৬ বছর বয়সে সিলেট শহরের ধনাঢ্য ব্যবসায়ী কুমুদ চন্দ্র দাসের সঙ্গে তার বিয়ে হয়। কিন্তু বিয়ের চার বছরের মধ্যেই তার স্বামীর মৃত্যু হয়। এর কিছুদিন পরই তিনি প্রথমে সমাজসেবা ও পরে রাজনীতিতে সক্রিয় হোন। শ্বশুড়ের পরিবার থেকে প্রাপ্ত অঢেল সম্পত্তির খুব সামান্য নিজের খরচের জন্য রেখে বাকি সব সম্পত্তি জণকল্যাণমূলক কাজে বিলিয়ে দিয়েছেন।
‘ভারত ছাড়’ আন্দোলন শুরু হলে ১৯৪২ সালে সুহাসিনী দাসকে কারাগারে যেতে হয়। তিনি ১৯৪৬ সালে সাধারণ নির্বাচনে কংগ্রেসের প্রার্থীদের পক্ষে কাজ করেন। সুহাসিনী দাস বাংলাদেশের স্বাধীনতা যুদ্ধেরও সংগঠক। ১৯৪৭ সালে কুলাউড়ার রঙ্গিরকুল পাহাড়ে কংগ্রেস কর্মীরা একটি আশ্রম প্রতিষ্ঠা করেছিলেন। বিশেষ করে ১৯৭১ সালে মুক্তিযুদ্ধ চলাকালীন দুর্যোগময় দিনগুলোতে তিনি তার বিচক্ষণতা দিয়ে আশ্রমটিকে রক্ষা করেন। পাকবাহিনী যখন গণহত্যা চালাচ্ছিল তখন সুহাসিনী দাস রঙ্গিরকুল আশ্রমে থেকে মানুষের সেবা করেন। বেশ কয়েকবার পাকবাহিনী আশ্রমে হামলা চালালেও প্রতিবারই তিনি আশ্রম ও নিজেকে রক্ষা করেন। স্বাধীনতার পর তিনি সক্রিয় রাজনীতি ছেড়ে যুক্ত হন সমাজসেবায়। বিশেষ করে নারীদের স্বাবলম্বী করার ক্ষেত্রে পালন করেন বিশেষ ভূমিকা। ১৯৭৩ সালে তিনি ভারতের রাষ্ট্রীয় পর্যায় থেকে স্বাধীনতা সংগ্রামী হিসেবে সংবর্ধিত হন। সমাজসেবায় গুরুত্ত্বপূর্ণ অবদান রাখার স্বীকৃতিস্বরূপ ১৯৯৬ সালে সুহাসিনী দাসকে রাষ্ট্রীয় ‘সমাজসেবা’ পুরস্কার দেওয়া হয়।
রাবেয়া খাতুন তালুকদার
রাবেয়া খাতুন তালুকদার (২৫ মে ১৯২৬ - ৭ ফেব্রুয়ারি ২০০৯) একজন ব্রিটিশ ভারতীয় মহিলা খেলোয়াড়। তিনি বগুড়ার কাটনাপাড়ায় জন্মগ্রহণ করেন।
কাজী আবদুল আলীম
কাজী আবদুল আলীম (৩১ ডিসেম্বর ১৯৩২ - ২৫ আগস্ট ২০০৭) বাংলাদেশের একজন ক্রীড়াবিদ, ক্রীড়াসংগঠক, ক্রীড়া বিশ্লেষক, লেখক, বিচারক এবং সর্বোপরি একজন দক্ষ শারীরিক বিদ্যা শিক্ষক। তিনি এন.এস.সি.বি. এর সাধারণ সম্পাদক ও বিকেএসপি এর প্রতিষ্ঠাতা পরিচালক ছিলেন।
কলাম্বিয়া বিশ্ববিদ্যালয়
কলাম্বিয়া ইউনিভার্সিটি (ইংরেজি ভাষায়: Columbia University) মার্কিন যুক্তরাষ্ট্রের নিউ ইয়র্ক সিটিতে অবস্থিত একটি বেসরকারি বিশ্ববিদ্যালয়। এটি আইভি লিগের সদস্য। ১৭৫৪ সালে প্রতিষ্ঠিত এই বিশ্ববিদ্যালয়ের অবস্থান ম্যানহাটনের মনিংসাইড হাইট্‌সের পাশে।
ওয়েরস্টেড মেডেল (১৯৮৮), ন্যাশনাল মেডেল অব সায়েন্স (১৯৮৮), ডির‍্যাক মেডেল (১৯৯০), ভ্যানেভার বুশ অ্যাওয়ার্ড (১৯৯৫)
উইলিয়াম হার্বার্ট (উদ্ভিদবিজ্ঞানী)
উইলিয়াম হার্বার্ট (১২ই জানুয়ারি, ১৭৭৮ - ২৮শে মে, ১৮৪৭) ব্রিটিশ উদ্ভিদবিজ্ঞানী, কবি এবং সরকারি কর্মকর্তা। ১৮০৬ থেকে ১৮০৭ সাল পর্যন্ত তিনি হ্যাম্পশায়ার থেকে সংসদ সদস্যের দায়িত্ব পালন করেছিলেন। এরপর ১৮১১ থেকে ১৮১২ সাল পর্যন্ত ক্রিকলেইড থেকে সংসদ্য সদস্যের দায়িত্ব পালন করেন।
অক্সফোর্ডের এক্সিটার কলেজ থেকে স্নাতক ডিগ্রি লাভ করেছিলেন। ১৮৪০ সালে ম্যানচেস্টারের ডিন নির্বাচিত হন। তিনি কার্নারভনের প্রথম আর্ল হেনরি হার্বার্টের তৃতীয় পুত্র এবং হেনরি উইলিয়াম হার্বার্টের পিতা।
প্যাট্রিক ম্যাথিউ
প্যাট্রিক ম্যাথিউ (২০শে অক্টোবর, ১৭৯০ - ৮ই জুন, ১৮৭৪) স্কটল্যান্ডীয় ভূমি মালিক ও ফল উৎপাদনকারী। চার্লস ডারউইন এবং আলফ্রেড রাসেল ওয়ালেসের প্রায় ৩০ বছর পূর্বেই তিনি বিবর্তনের একটি প্রক্রিয়া হিসেবে প্রাকৃতিক নির্বাচনের প্রস্তাব করেছিলেন। কিন্তু ম্যাথিউ তার চিন্তাধারা কোথাও প্রকাশ করতে পারেননি। উপরন্তু ওয়ালেস এবং ডারউইন তাদের মতবাদ প্রকাশের সময় ম্যাথিউ-এর গবেষণা সম্পর্কে কিছু জানতেন।
স্কটল্যান্ডের ডান্ডির নিকটে এক বিত্তশালী পরিবারে ম্যাথিউয়ের জন্ম। পড়াশোনা করেছেন ইউনিভার্সিটি অফ এডিনবরায়। অবশ্য বিশ্ববিদ্যালয় থেকে কোন ডিগ্রি লাভের সৌভাগ্য তার হয়নি। ১৮০৭ সালেই পারিবারিক সম্পত্তি দেখভালের জন্য তাকে ইরলে ফিরে আসতে হয়েছিল।
খ্রিস্টিয়ান লেওপোল্ড ফন বুখ
খ্রিস্টিয়ান লেওপোল্ড ফন বাখ (২৬শে এপ্রিল, ১৭৭৪ - ৪ঠা মার্চ, ১৮৫৩) জার্মান ভূবিজ্ঞানী এবং জীবাশ্মবিদ। ঊনবিংশ শতকের প্রথমার্ধে ভূতত্ত্বে সবচেয়ে বেশি অবদান রেখেছেন তিনি। তার জন্ম স্টপেতে (ব্রান্ডেনবুর্গ)।
মাইক্রোসফট ভিজুয়াল প্রোগ্রামিং ল্যাংগুয়েজ
মাইক্রোসফট ভিজুয়াল প্রোগ্রামিং ল্যাংগুয়েজ (), সংক্ষেপে এমভিপিএল, মাইক্রোসফট রোবটিক্‌স স্টুডিও-এর জন্য প্রস্তুতকৃত একটি ভিজুয়াল প্রোগ্রামিং ভাষা এবং তথ্যপ্রবাহ প্রোগ্রামিং ভাষা। এটি মাইক্রোসফটের অন্যান্য প্রোগ্রামিং ভাষা, যেমন ভিজুয়াল বেসিক, সি# থেকে ভিন্ন, কারণ এটি সত্যিকার অর্থে একটি ভিজুয়াল প্রোগ্রামিং ভাষা। এতে ড্র্যাগ এন্ড ড্রপের মাধ্যমে সহজে কর্মপন্থা নির্ধারণ সম্ভব।
ডাইনামিক সোর্স রাউটিং
ডাইনামিক সোর্স রাউটিং বা সংক্ষেপে ডিএসআর () হল ওয়ারলেস ম্যাশ নেটওয়ার্কের একটি রাউটিং প্রটোকল। এটি অ্যাড হক অন-ডিমান্ড ডিসটেন্স ভেক্টর এর মত অনুরোধ অনুসারে রাউট তৈরি করে। এতে রাউটিং টেবিলের পরিবর্তে সোর্স রাউটিং ব্যবহৃত হয়। এই প্রটোকলে বেশ অনেক পরিবর্তণ সাধিত হচ্ছে। প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।
এই প্রটোকল রিএকটিভ(অন ডিমান্ড)-ভাবে কাজ করে, ফলে নেটওয়ার্ক ফ্লডিং-এর প্রয়োজন পড়ে না যা টেবিল-ড্রিভেন প্রক্রিয়াতে প্রয়োজন। রিএকটিভ প্রক্রিয়াতে রাউট শুধুমাত্র প্রয়োজনের সময় তৈরি হয়, যার ফলে অন্যান্য পথ খুঁজে বের করার দরকার পরে না।
প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।
টেলিফোন নাম্বার
টেলিফোন নাম্বার বা ফোন নাম্বার একটি টেলিফোন হতে অপর একটি টেলিফোনে সংয়োগের জন্য সংখ্যা সমষ্টি বিশেষ। টেলিফোন নাম্বারে অঙ্ক প্রথমে দু’তিনটি থাকলেও সময়ের সাথে সাথে এর অঙ্ক এখন অনেক। এছাড়া এটি এখন বিভিন্ন যন্ত্র, কম্পিউটার এবং ফ্যাক্স মেশিনে টেলিফোনিক সংযোগের জন্য ব্যবহৃত হয়।
প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।
টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরো তিন অঙ্কের এক্সচেঞ্জ কোড ও আরো চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান।
স্থানিয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা।
কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।
আই-লিগ
আই-লিগ ভারতের জাতীয় ফুটবল লিগ। এই প্রতিযোগিতা ২০০৭ সালে ভারতীয় জাতীয় ফুটবল লিগের জায়গায় শুরু হয়েছে| প্রথম বছরে দশটি দল এই লিগে অংশ নেয়। ডেম্পো স্পোর্টস ক্লাব প্রথম বিজয়ীর সম্মান লাভ করে। অন্যদিকে সালগাওকর স্পোর্টস ক্লাব এবং ভিভা কেরালা আই-লিগ প্রথম ডিভিশন থেকে দ্বিতীয় ডিভিশনে নেমে যায়। বর্তমানে আই-লিগে ১০ টি দল প্রতিদ্বন্দ্বিতা করে। বর্তমান চাম্পিয়ন মিনার্ভা এফ সি।
নিয়মানুসারে লীগের বিজয়ী দল এএফসি চ্যাম্পিয়নস লীগ খেলার সুযোগ পাবে।
ডেম্পো স্পোর্টস ক্লাব
ডেম্পো স্পোর্টস ক্লাব পাঞ্জিম, গোয়ারএকটি ভারতীয় ফুটবল দল। এই ক্লাবটি বর্তমানে ভারতের আই-লিগের বিজয়ী দল।
চার্চিল ব্রাদার্স স্পোর্টস ক্লাব
চার্চিল ব্রাদার্স স্পোর্টস ক্লাব, গোয়ার সালসেটে অবস্থিত একটি ভারতীয় ফুটবল ক্লাব। বর্তমানে এই ক্লাবটি আই-লিগের প্রথম ডিভিশনে প্রতিদ্বন্দিতা করে।
চার্চিল ব্রাদার্স এসোসিয়েশন ১৯৮৮ সালে ওয়ারকা ক্লাব নামে প্রতিষ্ঠিত হয়। একটি মরসুম ওয়ারকা ক্লাব হিসেবে থাকার পর তারা ব্রাদারস স্পোর্টিং ক্লাব হিসেবে নাম পরিবর্তন করে। পরে চার্চিল ব্র্যাজ আলেমো ক্লাবটি কিনে নিলে তাদের নামানুসারে চার্চিল ব্রাদার্স এসসি নামকরণ করে ।
"(ত্রিনিদাদ ও টোবাগো জাতীয় দলের প্লেয়ার)"
"তারকা প্রদর্শনকারীদের গাঢ় রঙে দেখানো হলো। "
জেসিটি ফুটবল ক্লাব
১৯৭১ সালে স্থাপিত জেসিটি ফুটবল ক্লাব পাঞ্জাবের ফাগওয়ারায় অবস্থিত একটি ভারতীয় ফুটবল ক্লাব। জেসিটি বর্তমানে ভারতের আই-লিগ প্রথম ডিভিশনে এবং পাঞ্জাব রাজ্য সুপার ডিভিশন লিগে প্রতিদ্বন্দিতা করে।
মাহিন্দ্রা ইউনাইটেড
মাহিন্দ্রা ইউনাইটেড মুম্বাইয়ে অবস্থিত একটি ভারতীয় ফুটবল ক্লাব। এই ক্লাবটি মাহিন্দ্রা এন্ড মাহিন্দ্রা কম্পানির দ্বারা পরিচালিত। ১৯৫০ সালে স্থাপিত "মাহিন্দ্রা এন্ড মাহিন্দ্রা" দলের নাম বদলে ২০০০ সালে মাহিন্দ্রা ইউনাইটেড রাখা হয়।
জেমস ক্যামেরন
জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয়-মার্কিন চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তাঁর উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন "টাইটানিক" ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।
এছাড়া ক্যামেরন "টার্মিনেটর" ফ্রানচাইজ নির্মাণ করেছেন। নিজেই "দ্য টারমিনেটর" ও "" ছবি দুটির পরিচালক ও লেখক ছিলেন। মুদ্রাস্ফীতির বিবেচনা না করলে সিনেমা নির্মাণ করে তিনি এখন পর্যন্ত আয় করেছেন প্রায় ১.১ বিলিয়ন মার্কিন ডলার। "টাইটানিক"-এর বিপুল সফলতার পর ক্যামেরন মূলত প্রামাণ্যচিত্র নির্মাণে মনোযোগ দিয়েছেন। এর পাশাপাশি তিনি ত্রিমাত্রিক ক্যামেরন/পেইস ফিউশন ক্যামেরা সিস্টেমের উন্নয়নে কাজ করে যাচ্ছেন। "অ্যাভাটর" ছবি নির্মাণের মাধ্যমে তিনি পুণরায় পূর্ণদৈর্ঘ্য ছবি নির্মাণের ধারায় ফিরে আসবেন। এই ছবি নির্মাণের ক্ষেত্রে ফিউশন ক্যামেরা সিস্টেমের ত্রিমাত্রিক প্রযুক্তি ব্যবহার করা হবে। ২০০৯-এর ডিসেম্বরে এটি মুক্তি পেয়েছে।এটি এখন পর্যন্ত বিশ্বের মধ্যে সবচেয়ে বেশি অর্থ উপার্জনকারী সিনেমা।
= পরিচালিত চলচ্চিত্রসমূহ =
= বহিঃসংযোগ =
উত্তম কুমারের চলচ্চিত্রের তালিকা
উত্তম কুমার (জন্ম : সেপ্টেম্বর ৩, ১৯২৬ - মৃত্যু : জুলাই ২৪, ১৯৮০) একজন কিংবদন্তি বাঙালি চলচ্চিত্র অভিনেতা । বাংলা চলচ্চিত্রে জগতে তাঁকে 'মহানায়ক' আখ্যা দেওয়া হয়েছে। চলচ্চিত্রে অভিনয় ছাড়াও তিনি সফল ভাবে মঞ্চেও অভিনয় করেছিলেন । এছাড়া তিনি পরিচালক এবং প্রযোজকের ভূমিকাও পালন করেছিলেন ।
৪ লুনি, ৩ সাপ্তামানি সি ২ জিলে
৪ লুনি, ৩ সাপ্তামানি সি ২ জিলে (রোমানীয় ভাষায়: 4 luni, 3 săptămâni şi 2 zile, বাংলা ভাষায়: ৪ মাস, ৩ সপ্তাহ ও ২দিন) ২০০৭ সালে মুক্তিপ্রাপ্ত রোমানীয় চলচ্চিত্র। রচনা ও পরিচালনা করেছেন Cristian Mungiu। ছবিটি ২০০৭ সালে কান চলচ্চিত্র উৎসবে সর্বোচ্চ পুরস্কার পাম দোর ও ফিপারেস্কি পুরস্কার অর্জন করেছে।
কমিউনিস্ট রোমানিয়ায় Nicolae Ceauşescu এর রাজত্বকালের শেষ দিককার পটভূমিতে ছবির কাহিনী নির্মীত হয়েছে। বিশ্ববিদ্যালয়ের ডর্মিটরিতে বসবাসকারী দুই সহপাঠীর গল্প বলা হয়েছে এতে। এই দুজনের একজন গর্ভবতী হয়ে পড়ায় অন্যজন তাকে অবৈধ গর্ভপাতে সহায়তা করে। কিন্তু তৎকালীন রোমানিয়ায় গর্ভপাত কঠোর শাস্তিযোগ্য অপরাধ ছিল। গর্ভপাত করতে গিয়ে তারা বিভিন্ন সমস্যার মুখোমুখী হয়।
ছবিটি বিশ্বব্যাপী মুক্তি পায় কান চলচ্চিত্র উৎসবের মাধ্যমে। এর পর ২০০৭ সালের পয়লা জুন রোমানিয়ায় মুক্তি পায়। রোমানিয়ার ট্রানসিলভানিয়া আন্তর্জাতিক চলচ্চিত্র উৎসবেই এর প্রথম রোমানীয় সম্প্রচার সংঘটিত হয়।
হাইনরিশ রোরার
হাইনরিশ রোরার () (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী।
রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তাঁর জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তাঁর পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরণের পরিমাপ কম্পনের প্রতি খুব সংবেদনশীল ছিল।
সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তাঁর গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তাঁর গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরণ-২ অতিপরিবাহীর তাপীয় পরিবাহিতা নিয়ে গবেষণা করেন।
১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল।
১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তাঁর সহ-গবেষক ছিলেন ভিন্স জ্যাকারিনো এবং অ্যালান কিং।
১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন।
প্রমথনাথ বিশী
প্রমথনাথ বিশী () (১১ জুন ১৯০১ - ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন।
১৯০১ খ্রীষ্টাব্দের ১১ই জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী।
১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে এক নাগাড়ে সতের বছর অধ্যয়ন করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন।
তিনি আনন্দ পুরস্কার লাভ করেন।
১০মে, ১৯৮৫ সালে কলকাতায় মৃত্যুবরণ করেন।
মার্কিসন উল্কাপিণ্ড
মার্কিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্কিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্কিনসনের মত বিস্তৃত গবেষণা হয়নি।
গুপ্ত সাম্রাজ্য
গুপ্ত সাম্রাজ্য (সংস্কৃত: गुप्त राजवंश, "") ছিল একটি প্রাচীন ভারতীয় সাম্রাজ্য। আনুমানিক খ্রিষ্টীয় ৩২০ থেকে ৫৫০ অব্দের মধ্যবর্তী সময়ে ভারতীয় উপমহাদেশের অধিকাংশ অঞ্চল জুড়ে এই সাম্রাজ্য প্রসারিত ছিল। মহারাজ শ্রীগুপ্ত "ধ্রুপদি সভ্যতা"-র আদর্শে এই সাম্রাজ্য প্রতিষ্ঠা করেন। গুপ্ত শাসকদের ভারতে যে শান্তি ও সমৃদ্ধি স্থাপিত হয়েছিল, তার ফলশ্রুতিতে দেশ বৈজ্ঞানিক ও শিল্পক্ষেত্রে বিশেষ উৎকর্ষ লাভ করতে সক্ষম হয়। গুপ্তযুগকে বলা হয় ভারতের স্বর্ণযুগ। এই যুগ ছিল আবিষ্কার, বিজ্ঞান ও প্রযুক্তি, বাস্তুবিদ্যা, শিল্প, ন্যায়শাস্ত্র, সাহিত্য, গণিত, জ্যোতির্বিদ্যা, ধর্ম ও দর্শনের বিশেষ উৎকর্ষের যুগ; বর্তমান হিন্দু সংস্কৃতি মূলত এই যুগেরই ফসল। গুপ্ত যুুগের আমলে অনেক পণ্ডিত ব্যক্তি যেমন কালিদাস, আর্যভট্ট, বরাহমিহির, বিষ্ণু শর্মা -এর অবির্ভাব হয়েছিলো। 
প্রথম চন্দ্রগুপ্ত, সমুদ্রগুপ্ত ও দ্বিতীয় চন্দ্রগুপ্ত ছিলেন গুপ্ত সাম্রাজ্যের সর্বাপেক্ষা প্রসিদ্ধ সম্রাট।
প্রায় ৩২০ থেকে ৫৫০ অবধি,গুপ্ত বংশের প্রধান শাখা ভারতের গুপ্ত সাম্রাজ্য শ্বাসন করেছিলেন। এই সাম্রাজ্য শ্রীগুপ্ত দ্বারা প্রতিষ্ঠিত হয়েছিল শাসকগণ:
দক্ষিণ এশিয়ায় প্রস্তর যুগ
দক্ষিণ এশীয় প্রস্তর যুগ দক্ষিণ এশিয়ায় প্যালিওলিথিক, মেসোলিথিক ও নিওলিথিক পর্য জুড়ে বিদ্যমান ছিল। দক্ষিণ এশিয়ায় প্রথম শারীরবৃত্তীয়ভাবে আধুনিক "হোমো সেপিয়েন্স"-এর প্রমাণ পাওয়া যায় শ্রীলঙ্কার বাটাডোমবালেনা ও বেলিলেনা গুহাক্ষেত্রে। অধুনা পশ্চিম পাকিস্তানের মেহেরগড়ে নিওলিথিক পর্ব শুরু হয় ৭০০০ খ্রিষ্টপূর্বাব্দে এবং শেষ হয় ৩৩০০ খ্রিষ্টপূর্বাব্দে ব্রোঞ্জ যুগের সূচনাপর্বে। দক্ষিণ ভারতে মেসোলিথক পর্ব ৩০০০ খ্রিস্টপূর্বাব্দ পর্যন্ত স্থায়ী হয়। এখানে নিওলিথিক পর্ব স্থায়ী হয়েছিল ১৪০০ খ্রিষ্টপূর্বাব্দ পর্যন্ত। এরপর ব্রোঞ্জ যুগকে এড়িয়েই এখানে মেগালিথিক অন্তর্বর্তী পর্ব শুরু হয়ে যায়। উত্তর ও দক্ষিণ ভারতে যথাক্রমে ১২০০ ও ১০০০ খ্রিষ্টপূর্বাব্দ নাগাদ লৌহযুগ শুরু হয়েছিল।
পুরা প্রস্তর যুগ
পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ অথবা ) বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি।
মধ্য প্রস্তর যুগ
মধ্য প্রস্তর যুগ বা মেসোলিথিক হল প্রাচীন প্রস্তর যুগ বা প্যালিওলিথিক এবং নব্য প্রস্তর যুগ বা নিওলিথিক-এর মধ্যবর্তী এক যুগ। ইউরোশিয়াতে মধ্য প্রস্তর যুগের ভিন্ন ভিন্ন কালক্রম রয়েছে। উত্তর-পশ্চিম ইউরোপে এটি মূলত প্লাইস্টোসিন যুগের পরবর্তী সময় এবং কৃষিকাজের উপকরণ আবিষ্কারের পূর্বের যুগ, যার স্থায়িত্বকাল ছিল ১০,০০০ থেকে ৫,০০০ খ্রিস্টপূর্বাব্দ। কিন্তু লেভান্তে প্রাপ্ত ২০,০০০ থেকে ৯,৫০০ খ্রিস্টপূর্বাব্দের কৃষিজ উপকরণসমূহ মধ্য প্রস্তর যুগীয় হিসেবে উল্লেখ করা হয়েছে।
ব্রোঞ্জ যুগ
ব্রোঞ্জ যুগ হল মানব সভ্যতার প্রাক ঐতিহাসিক কালের তিনটি প্রধান পুরাতাত্ত্বিক ভাগের (প্রস্তর যুগ, ব্রোঞ্জ যুগ ও লৌহ যুগ) দ্বিতীয় ভাগ। এই সময়কালে আধুনিক মানব ব্রোঞ্জ ধাতু ও চিহ্ন লিপির ব্যবহার করতে শিখেছিল। প্রাথমিক অবস্থার নগর সভ্যতা এই সময়ের অন্যতম বৈশিষ্ট্য।
ব্রোঞ্জ যুগে তামার আকরিক থেকে তামা আহরণ করে একে টিন, আর্সেনিক বা অন্য ধাতুর সাথে মিশিয়ে মিশ্র ধাতু যেমন ব্রোঞ্জ তৈরি করা হয়েছিল। ব্রোঞ্জের উৎপাদন করা স্থান ও অন্য স্থানের মধ্যে ধাতুগুলির আদান-প্রদান করা চলেছিল। তামা-টিনের আকরিক সহজে পাওয়া যেত না এবং খ্রীষ্টপূর্ব ৩য় সহস্রাব্দে আমদানি না হাওয়ায় পশ্চিম এশিয়াতে এই আকরিকসমূহ ছিল না। তখনকার বিশ্বের প্রায় সকল স্থানে নব্য প্রস্তর যুগের পরে ব্রোঞ্জ যুগের আরম্ভ হওয়ার বিপরীতে কোনো কোনো অঞ্চলে তাম্র যুগ সেই স্থান নিয়েছিল। কিছু স্থানে, নব্য প্রস্তর যুগের পর লৌহ যুগের সূত্রপাত ঘটেছিল।
ব্রোঞ্জ যুগের গোটা সময়কালের বৈশিষ্ট্য হচ্ছে, বিশ্বের বিভিন্ন অঞ্চলে ব্রোঞ্জের ব্যবহার। অবশ্য সকল স্থানে ধাতুগুলির ব্যবহার ও প্রযুক্তির সূচনা এক সময়ে হয়নি। সেই সময়ে ধাতুর বহুল ব্যবহারের সঙ্গে বাণিজ্যও ধীরে ধীরে প্রসার লাভ করেছিল।
লৌহ যুগ
প্রাগৈতিহাসিক যুগের যে সময়কালে কোন এলাকার ধাতব অস্ত্র ও যন্ত্রপাতি মূলত লোহা দ্বারা তৈরি হত সেই সময়কালকে প্রত্নতত্ববিদ্যায় লৌহযুগ বলা হয়। লোহার ব্যবহার শুরুর সাথে সাথে মানবসমাজে কিছু পরিবর্তন দেখা যায়, যার মধ্যে কৃষিব্যবস্থা, ধর্মীয় বিশ্বাস এবং শিল্পকলা অন্যতম।
প্রত্নতত্ববিদ্যায় প্রাগৈতিহাসিক যুগকে যে তিনভাগে ভাগ করা হয়, লৌহ যুগ হচ্ছে সেই তিন যুগের সর্বশেষ যুগ। প্রস্তর যুগ ও ব্রোঞ্জ যুগের পরে লৌহ যুগের আবির্ভাব। লৌহযুগের সময়কাল ও বৈশিষ্ট্য অঞ্চলভেদে ভিন্ন ভিন্ন। সব অঞ্চলেই লৌহযুগ শেষে ঐতিহাসিক যুগের আবির্ভাব, যার অন্যতম বৈশিষ্ট্য হল লিখিত সংরক্ষিত ইতিহাস। উদাহরণ স্বরুপ, ব্রিটেন এর লৌহযুগ শেষ হয় রোমান বিজয় এর মাধ্যমে, যার পর হতে ব্রিটেন এর লিখিত ইতিহাস সংরক্ষণ শুরু হয়।
ভারতের ধাতুবিদ্যার ইতিহাস খ্রী:পূ: ২য় সহস্রাব্দে আরম্ভ হয়। বর্তমান উত্তর প্রদেশের অন্তর্গত মলহার, দাদুপুর, রাজা নালা কা টিলা ও লাহোরাদেওয়া ইত্যাদি পুরাতাত্ত্বিক স্থানে খ্রী:পূ: ১৮০০-১২০০ অব্দে লোহা ব্যবহারের প্রমাণ পাওয়া গেছে। হায়দরাবাদের পুরাতাত্ত্বিক খননস্থলে লৌহ যুগের এক সমাধিস্থল পাওয়া গেছে।
খ্রীষ্টপূর্ব ১ম সহস্রাব্দের আরম্ভে ভারতে লোহার বহুল বিকাশ হয়েছিল। পূর্ব ভারতে খ্রীষ্টপূর্ব ১ম সহস্রাব্দেরর একটা লৌহকর্ম কেন্দ্র পাওয়া গেছে। দক্ষিণ ভারতে খ্রী:পূ: ১২শ-র থেকে ১১শ সহস্রাব্দের ভিতর লোহার আবির্ভাব ঘটে। ভারতীয় উপনিষদসমূহে ধাতুবিদ্যার উল্লেখ আছে। মৌর্য যুগে ধাতুবিদ্যা প্রসারলাভ করে। খ্রী:পূ: ৩০০-র থেকে খ্রীষ্টিয় ২০০ সালের মধ্যে দক্ষিণ ভারতে উন্নতমানের তীখা উৎপাদন করা হয়।
মুসলমানদের ভারত বিজয়
ভারতীয় উপমহাদেশে মুসলিম বিজয় শুরু হয় প্রধানত ১২শ থেকে ১৬শ শতাব্দীতে। তবে ৮ম শতাব্দীতে মুসলমানেরা রাজপুত সাম্রাজ্যে (বর্তমান আফগানিস্তান ও পাকিস্তানে) কিছু কিছু হামলা চালিয়াছিল। দিল্লি সালতানাত প্রতিষ্ঠার মাধ্যমে ইসলাম উপমহাদেশের বড় অংশে ছড়িয়ে পড়ে। ১২০৪ সালে বখতিয়ার খিলজি বাংলা জয় করেন যা ছিল তৎকালে মুসলিম বিশ্বের সবচেয়ে উত্তর প্রান্ত।
মারাঠা সাম্রাজ্য ও ব্রিটিশ রাজত্বের পূর্বে মুসলিম মুঘল সাম্রাজ্য ভারতের অধিকাংশ রাজ্যকে দখল বা দমন করতে সক্ষম হয়। তবে কিছু প্রান্তিক রাজ্য তারা দখল করতে পারেনি, যেমন - হিমালয়ের উপরাংশে হিমাচল প্রদেশ, উত্তরখণ্ড, সিকিম, নেপাল ও ভুটান; দক্ষিণ ভারতে ট্রাভাঙ্কর ও তামিলনাড়ু এবং পূর্বে আসামের আহোম সাম্রাজ্য।
আরব উপদ্বীপে ইসলামের উৎপত্তি ও বিস্তৃতির অল্পকালের মধ্যেই তা আরব বণিক, সুফি ও ধর্মপ্রচারকদের মাধ্যমে ছড়িয়ে পড়ে সমুদ্র-উপকূলবর্তী অঞ্চল সিন্ধ, বাংলা, গুজরাট, কেরালা এবং সিলনে। মুসলিমরা এসব স্থানে বসতি করেন এবং স্থানীয় মেয়েদের বিয়ে করেন। ৬৪৩ খ্রীষ্টাব্দে খোলাফায়ে রাশেদীনের সময়ে আরব বিশ্ব প্রথম নৌপথে ভারত উপমহাদেশে আক্রমণ করে, স্থলপথে আক্রমণ করে তার অনেক পরে।
৬৪৩ সনে বাহরাইন ও ওমানের গভর্নর উসমান ইবনে আবুল আস সাকিফী নৌবহর নিয়ে মুম্বাইয়ের নিকটে থান-এ হামলা চালান, তার ভাই হাকাম যাত্রা করেন ব্রোচে এবং আরেক ভাই মুগীরা আক্রমণ করেন দেবল। "ফুতুহুল বুলদানের" তথ্যমতে তিনটি অভিযানই সফল হয়, তবে অন্য সূত্রমতে মুগীরা দেবলে পরাজিত ও নিহত হন। এই অভিযানের কথা উমর (রাঃ)কে জানানো হয়নি বলে তিনি উসমানকে তিরস্কার করেন। উল্লেখ্য, অভিযানগুলো হয়েছিলো জলদস্যুদের বিরুদ্ধে যারা আরব সাগরে তাদের বাণিজ্যপথ নিরাপদ রাখার জন্যে, ভারত জয়ের উদ্দেশ্যে নয়।
মুসলিম শাসনের পতন
চালুক্য সাম্রাজ্য
চালুক্য সাম্রাজ্য দক্ষিণ ভারতের একটি প্রাচীন সাম্রাজ্য ছিল। এই সম্রাজ্য ষষ্ঠ শতক থেকে বার শতক পর্যন্ত শাসন করেছে। চালুকয় রাজপরিবার একই সাথে দক্ষিণ ভারতের একে অপরের সাথে জড়িত অথচ ভিন্ন ভিন্ন তিনটি সম্রাজ্য শাসন করেছে। চালুক্য সাম্রাজ্যের শ্রেষ্ঠ রাজা ছিলেন দ্বিতীয় পুলকেশি। এই সম্রাজ্যের উন্থানের ফলে নবম শতকে ভারতের স্থাপত্যকলা ব্যাপক উন্নতি সাধন হয় যাকে বর্তমানে চালুক্য স্থাপত্য শৈলী বলা হয়ে থাকে। এছাড়াও প্রশাসনিক দক্ষতা ও বৈদেশিক বাণিজ্যের প্রসারেও এই সম্রাজ্য যথেষ্ট অগ্রগতি সাধন করেছিল। ১১ শতকে এসে চালুক্য সম্রাজ্যের পৃষ্ঠপোষকতায় তেলেগু সাহিত্য প্রচার ও প্রসার লাভ করে।
স্পোর্টিং ক্লাব দ্য গোয়া
স্পোর্টিং ক্লাব দ্য গোয়া ভারতের গোয়ায় অবস্থিত একটি ফুটবল ক্লাব। এটি ১৯৯৯ সালে স্থাপিত হয়। স্পোর্টিং ২০০৩-০৮ মরশুমে প্রথমবারের জন্য ভারতের ন্যাশনাল ফুটবল লিগে অংশ নেয়। ২০০৭-০৮ সালের আই-লিগে এই ক্লাব সপ্তম স্থান অধিকার করে।
এয়ার ইন্ডিয়া ফুটবল ক্লাব
এয়ার ইন্ডিয়া ফুটবল ক্লাব ১৯৫২ সালে স্থাপিত একটি ভারতীয় ফুটবল ক্লাব। এই ক্লাবটি বর্তমানে ভারতের আই-লিগে খেলে।
ভিভা কেরালা
ভিভা কেরালা কোচিতে অবস্থিত একটি ভারতীয় ফুটবল ক্লাব। ২০০৪ সালে এই ক্লাবটি স্থাপিত হয়। ২০০৭-০৮ মরশুমের আই-লিগে ভিভা কেরালা নবম স্থান অধিকার করে, যার ফলে এই ক্লাবটি আই-লিগ দ্বিতীয় ডিভিশনে নেমে যায়। ২০০৮-০৯ মরশুমে ভিভা কেরালা আই-লিগ দ্বিতীয় ডিভিশন এবং কেরালা রাজ্য লিগে খেলবে।
সালগাওকর স্পোর্টস ক্লাব
সালগাওকর স্পোর্টস ক্লাব, ১৯৫৬ সালে স্থাপিত, গোয়ার ভাস্কোতে অবস্থিত একটি ভারতীয় ফুটবল ক্লাব। ২০০৭-০৮ সালের আই-লিগে এই ক্লাবটি দশম স্থান অধিকার করে, যার ফলে সালগাওকর আগামী মরশুমে আই-লিগ দ্বিতীয় ডিভিশনে খেলবে। এছাড়াও সালগাওকর গোয়া প্রফেশনাল লিগে প্রতিদ্বন্দ্বিতা করে।
ছদ্মবেশী (বাংলা চলচ্চিত্র)
ছদ্মবেশী ১৯৭১ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র । এই ছবিতে মুখ্য ভূমিকায় অভিনয় করেছিলেন উত্তম কুমার এবং মাধবী মুখোপাধ্যায় । ছবিটি পরিচালনা করেন অগ্রদূত ।ইন্টারন্যাশন্যাল মুভিজ ডেটাবেসে ছদ্মবেশী
আই-লিগ দ্বিতীয় ডিভিশন
আই-লিগ দ্বিতীয় ডিভিশন ভারতীয় ফুটবল পিরামিডের দ্বিতীয় স্তর। এই স্তর থেকে প্রথম দুইটি দল আই-লিগ প্রথম ডিভিশনে উত্তীর্ণ হয়। এই লিগটি পুরোনো ন্যাশনাল ফুটবল লিগের দ্বিতীয় ডিভিশনের জায়গায় ভারতীয় ফুটবলের মানোন্নয়নের জন্য আরম্ভ করা হয়েছে। আই-লিগ দ্বিতীয় ডিভিশনের প্রথম ম্যাচটি মহমেডান স্পোর্টিং এবং আমেথি ইউনাইটেডের মধ্যে ২৫ মার্চ ২০০৮-এ খেলা হয়েছিল। প্রথম আই-লিগ দ্বিতীয় ডিভিশনের প্রথম চারটি দল আই-লিগ প্রথম ডিভিশনে খেলার যোগ্যতা অর্জন করেছে।
ভিভা কেরালা এবং সালগাওকর স্পোর্টস ক্লাব ২০০৭-০৮ এর আই-লিগ প্রথম ডিভিশন থেকে দ্বিতীয় ডিভিশনে নেমে যায় এবং ২০০৯ সালে আই-লিগ দ্বিতীয় ডিভিশনে খেলবে।
ভারতের আদি মধ্যযুগীয় রাজ্যসমূহ
ভারতের আদি মধ্যযুগীয় রাজ্যসমূহ বলতে বোঝায় খ্রিষ্টপূর্ব দ্বিতীয় শতাব্দীতে মৌর্য সাম্রাজ্যের পতনের পর ভারতে উদ্ভূত রাজনৈতিক শক্তিগুলিকে। ২৩০ খ্রিষ্টপূর্বাব্দে সিমুক কর্তৃক সাতবাহন রাজবংশের প্রতিষ্ঠার মধ্য দিয়ে ভারতে আদি মধ্যযুগীয় রাজন্যবর্গের শাসনের সূত্রপাত ঘটে। এই যুগ ভারতের ধ্রুপদি যুগ নামে পরিচিত। এই যুগে বিশ্বের সামগ্রিক অর্থসম্পদের এক তৃতীয়াংশ থেকে এক চতুর্থাংশ নিয়ন্ত্রণের মাধ্যমে সমগ্র প্রাচীন ও মধ্যযুগীয় বিশ্বের বৃহত্তম অর্থনৈতিক শক্তি রূপে আত্মপ্রকাশ করে ভারত। এই "আদি মধ্যযুগ" মোটামুটি ১,৫০০ বছর স্থায়ী হয়েছিল। খ্রিষ্টীয় ত্রয়োদশ শতাব্দীতে উত্তর ভারতে মুসলিম সালতানাতগুলির উত্থান (১২০৬ সালে দিল্লি সুলতানির প্রতিষ্ঠা) এবং দক্ষিণ ভারতে চালুক্য চোল রাজ্যের পতনের (১২৭৯ সালে তৃতীয় রাজেন্দ্র চোলের মৃত্যু) সঙ্গে সঙ্গে ভারতে আদি মধ্যযুগীয় রাজন্যবর্গের শাসনের সমাপ্তি ঘটে।
সাতবাহন সাম্রাজ্য
সাতবাহন সাম্রাজ্য একটি প্রাচীন ভারতীয় সাম্রাজ্য যা খ্রিস্টপূর্ব দ্বিতীয় শতক থেকে পরবর্তী সাড়ে চারশত বছর ধরে দক্ষিণ ভারতে বিস্তৃত ছিল। মৌর্য্য সাম্রাজ্যের সামন্ত রাজ্য হিসেবে সাতবাহনরা গণ্য হলেও মৌর্য্য সাম্রাজ্যের পতনের পর শুঙ্গ ও কাণ্ব রাজবংশের সঙ্গে যুদ্ধ করে স্বাধীন রাজ্য হিসেবে নিজেদের প্রতিষ্ঠিত করে। পরবর্তীকালে তাঁরা পশ্চিমী ক্ষত্রপ রাজ্যের সঙ্গে যুদ্ধে লিপ্ত হয়।
পান্ড্য রাজবংশ
পান্ড্য রাজবংশ দক্ষিণ ভারতে দ্বাদশ শতকে গড়ে উঠেছিল।
ভারতবর্ষে ইসলামি সাম্রাজ্য
'অষ্টম শতাব্দীতে মুহাম্মদ বিন কাশিমের মাধ্যমে ইসলামের ভারত বিজয়ের পর ভারতে ইসলামি সাম্রাজ্য শুরু হয়। ইসলামি সভ্যতা ভারতীয় উপমহাদেশের বেলুচিস্তান এবং সিন্ধু অঞ্চলে উপস্থিত হয়। ইসলামি সভ্যতা আসার পর দশম থেকে পঞ্চদশ শতাব্দী পর্যন্ত দিল্লী সুলতান ও মুঘল সাম্রাজ্য উত্তর ভারতে শাসন করে।
ট্রয়
ট্রয় () একটি কিংবদন্তির শহর যাকে কেন্দ্র করে বিখ্যাত ট্রয়ের যুদ্ধ সংঘটিত হয়েছিল। এই শহর এবং সংশ্লিষ্ট যুদ্ধের বর্ণনা প্রাচীন গ্রিসের অনেক মহাকাব্যেই দেখা যায়। বিশেষত ইলিয়াড-এর নাম করা যেতে পারে। হোমার রচিত অমর দুই মহাকাব্যের একটি এই ইলিয়াড। ট্রয়ের নাগরিক এবং সংস্কৃতি বোঝাতে "ট্রোজান" শব্দটি ব্যবহৃত হয়।
বর্তমানে ট্রয় একটি প্রত্নতাত্ত্বিক নিদর্শনের নাম। হোমারের ইলিয়াডে যে ট্রয়ের উল্লেখ রয়েছে সেটিকেই এখন ট্রয় নামে আখ্যায়িত করা হয়। এর অবস্থান আনাতোলিয়া অঞ্চলের হিসারলিক নামক স্থানে। ট্রয়ের তুর্কী নাম ত্রুভা। অর্থাৎ, আধুনিক হিসারলিক-ই সেই প্রাচীন ট্রয় নগরী। এর ভৌগোলিক অবস্থান তুরস্কের উত্তর-পশ্চিমাঞ্চলের কানাক্কাল প্রদেশের সমুদ্র সৈকতের নিকটে এবং আইডা পর্বতের নিচে দার্দানেলিসের দক্ষিণ পশ্চিমে।
রোমান সম্রাট অগাস্টাসের রাজত্বকালে প্রাচীন ট্রয় নগরীর ধ্বংসস্তুপের উপর "ইলিয়াম" নামে নতুন একটি শহর নির্মিত হয়। কনস্টান্টিনোপল প্রতিষ্ঠিত হওয়ার পূর্ব পর্যন্ত ইলিয়াম বিকশিত হয়েছে, কিন্তু বাইজান্টাইন রাজত্বের সময় ধীরে ধীরে এর পতন হতে থাকে।
১৮৬৫ সালে ফ্রানক কার্লভার্ট ইংরেজ প্রত্নতত্ত্ববিদ সরবপ্রথম ট্রয় নগরীর সন্ধান পান।তিনি হিসার্লিকে এক কৃষকের কাছ থেকে এক খন্ড জমি কিনে খনন কাজ শুরু করেন। কিন্তু তা সমাপ্ত করতে পারেন নি।
১৮৭০ সালে জার্মান প্রত্নতত্ত্ববিদ হাইনরিশ শ্লিমান এই এলাকায় খনন কাজ শুরু করেন। এই খনন চলতে থাকায় এক সময় প্রমাণিত হয় যে, এখানে একের পর এক বেশ কয়েকটি শহর নির্মিত হয়েছিল। সম্ভবত এই শহরগুলোরই একটি হোমারের ট্রয় (ট্রয় ৭)। অবশ্য এ নিয়ে সন্দেহ আছে। কিন্তু এটা প্রায় নিশ্চিতভাবে প্রমাণিত হয়েছে যে, হিত্তীয় রচনায় উল্লেখিত উইলুসা শহরটি এখানেই অবস্থিত ছিল। অনেকে মনে করেন "ইলিয়ন" এই উইলুসা নামেরই গ্রিক সংস্করণ।
১৯৯৮ সালে ট্রয় নামক এই প্রত্নতাত্ত্বিক নির্দশন ইউনেস্কোর বিশ্ব ঐতিহ্যবাহী স্থানের তালিকায় যুক্ত হয়।
ট্রয় (দ্ব্যর্থতা নিরসন)
ট্রয় দ্বারা নিচের যেকোন টিকে বোঝাতে পারে:
ট্রয় (চলচ্চিত্র)
ট্রয় (ইংরেজি ভাষায়: Troy) ২০০৪ সালের ১৪ই মে মুক্তিপ্রাপ্ত একটি মার্কিন চলচ্চিত্র যার বিষয়বস্তু ট্রয়ের যুদ্ধ। মহাকবি হোমার রচিত ইলিয়াডের সাথে এর কিছুটা সম্পর্ক আছে, আবার অনেক উপাদানই ভার্জিলের এনিড থেকে নেয়া হয়েছে। অনেক ক্ষেত্রেই প্রচলিত পৌরাণিক কাহিনী থেকে ছবির কাহিনীর পার্থক্য আছে। এই ছবি রচনা করেছেন ডেভিড বেনিওফ এবং পরিচালনা করেছেন ভোল্‌ফগাংক্‌ পিটারসেন। পোশাক সজ্জার জন্য এটি একাডেমি পুরস্কার মনোনয়ন লাভ করেছিল।
মাখমালবফ
মাখমালবফ ইরানী শেষ নাম। নিচের যে কোন ব্যক্তিকে বোঝাতে পারে:
মোহসেন মাখ্মলবফ
মোহসেন মাখ্মলবফ () (জন্ম: ২৯শে মে, ১৯৫৭) প্রভাবশালী ও বিতর্কিত ইরানী চলচ্চিত্র পরিচালক, সম্পাদক, লেখক ও প্রযোজক। তিনি বর্তমানে এশিয়ান ফিল্ম একাডেমির সভাপতির দায়িত্ব পালন করছেন।
গত ১০ বছরে তার ছবিগুলো বিভিন্ন আন্তর্জাতিক চলচ্চিত্র উৎসবে বহু বার প্রদর্শিত হয়েছে। ২০০২ সালের মধ্যে তিনি ২৬টি আন্তর্জাতিক পুরস্কার অর্জন করেন। ইরানীয় চলচ্চিত্রের নবকল্লোল আন্দোলনের অন্যতম ব্যক্তিত্ব। তার ২০০১-এর চলচ্চিত্র কান্দাহারকে টাইম ম্যাগাজিন সর্বকালের সেরা ১০০ চলচ্চিত্রের তালিকায় স্থান দিয়েছে।
তিনি "মাখ্মলবফ ফিল্ম হাউজ" প্রতিষ্ঠা করেছেন যেখানে চলচ্চিত্র শিক্ষা কার্যক্রম পরিচালিত হয়। এই প্রতিষ্ঠানে শিক্ষা গ্রহণের মাধ্যমেই তার দুই মেয়ে সামিরা মাখ্মলবফ ও হানা মাখ্মলবফ চলচ্চিত্র জগতে ইতোমধ্যে বেশ প্রতিষ্ঠা লাভ করেছে।
কাছাড় জেলা
কাছাড় জেলা (অসমীয়া কাছাৰ "Kasar" এবং সিলেটি: ꠇꠣꠍꠣꠠ ", বাংলা: কাছাড় "Kachhaŗ"), ভারতের আসাম রাজ্যের একটি জেলা। এই জেলার সদর শহর হল শিলচর। কাছাড়ের আয়তন ৩৭৮৬ বর্গ কিলোমিটার এবং জনসংখ্যা ২০০১ এর জনগণনা অনুযায়ী ১,৪৪২,১৪১। বাংলা ভাষা এই জেলায় সরকারী ভাষা হিসাবে স্বীকৃত।
কাছাড়ের সদর শহর শিলচর, আসামের অন্যতম প্রধান বাণিজ্যকেন্দ্র। এই জেলার একমাত্র বিমানবন্দর শিলচরে অবস্থিত। ন্যাশনাল ইনস্টিটিউট অফ টেকনোলজি, শিলচর, ভারতের অন্যতম সেরা ইঞ্জিনিয়ারিং কলেজ। বরাক নদী এই অঞ্চলের প্রধান নদী।